Efter heftig kritik af sidste års julelys, har Brovst Handelsforening taget kritikken til sig og skiftet lysene ud i byens handelsgade.

Handelsforeningen havde købt Hobro's aflagte julebelysning, men den passede ikke ind i Jernbanegade i Brovst, og byens borgere brød sig ikke om lysene. - Det er overhovedet ikke pænt. Det ligner jo et udstrakt fiskenet, sagde Ingolf Willumsen til TV2/Nord dengang om byens julebelysning. Nu har handelsforeningen lyttet til kritikken og indkøbt en helt ny belysning for 220.000 kroner. - Der var meget kritik sidste år, men det sker ikke i år. Da vi satte lys op sidste søndag prøvede vi det af, og folk var meget positive, siger Brian Guldhammer, der er talsmand for Brovst Handelsforening. Med nyt lys i gaden håber han Brovst Handelsforenings medlemmer på, at det igen kan blive rigtig jul i Brovst.